VIIENDA KOOSSEISU

ISTUNGI PROTOKOLL

Haapsalu,							25. november 2005 nr 04

Istung algas kell 14.00, lõppes kell 15.47.
Juhatas volikogu esimees Arder Väli.

Protokollis volikogu kantselei juhataja Elvi Puda.
Võttis osa 20 volikogu liiget (registreerimisleht lisatud).
Puudus	Urmas Sukles

Külalised	linnavalitsuse liikmed linnapea Teet Kallasvee, aselinnapea Ingrid Danilov, aselinnapea Martin Schwindt, aselinnapea Toivo Hein (registreerimisleht lisatud).

Päevakorra suhtes ei olnud küsimusi ega parandusi.

Saalis 20 volikogu liiget.

Häältega poolt 20 volikogu liiget
OTSUSTATI:
kinnitada Haapsalu Linnavolikogu 04. istungi päevakord:

1. Haapsalu linna valimiskomisjoni informatsioon linnavolikogu asendusliikmete määramise kohta
Ettekandja				Haapsalu linna valimiskomisjon

2. Haapsalu linnapeale ja linnavalitsuse palgalistele liikmetele töötasu määramine
Ettekandja				rahanduskomisjon

3. Haapsalu Linnavolikogu 18.11.2005 otsuse nr 07 „Haapsalu Linnavolikogu komisjonide koosseisude kinnitamine” punktide 2.1 ja 3.2 muutmine
Ettekandja				volikogu esimees

4. Haapsalu Linnavolikogu õiguskomisjoni esimehe valimine
Ettekandja				volikogu esimees

5. Haapsalu linna 2005. aasta viienda lisaeelarve vastuvõtmine ja Haapsalu linna eelarve muutmine, esimene lugemine
Ettekandja				linnavalitsus
Kaasettekandja			rahanduskomisjon

6. Haapsalu linna 2005. a majandusaasta audiitori määramine
Ettekandja				linnavalitsus
Kaasettekandja			rahanduskomisjon

7. Maa munitsipaalomandisse taotlemine (Turu 15 ja Turu tänav)
Ettekandja				linnavalitsus
Kaasettekandja			kommunaalkomisjon

8. Kinnistu “Luha 5a, Haapsalu” avaliku kirjaliku enampakkumise tulemuste kinnitamine
Ettekandja				linnavalitsus
Kaasettekandja			õiguskomisjon

9. Kinnistu “Väike-Mere 4, Haapsalu” avaliku kirjaliku enampakkumise tulemuste kinnitamine
Ettekandja				linnavalitsus
Kaasettekandja			õiguskomisjon

10. Haapsalu Linnavolikogu 01.04.2005. a otsuse nr 176 “Vara võõrandamine (Rüütli 8a, Haapsalu)” muutmine
Ettekandja				linnavalitsus
Kaasettekandja			õiguskomisjon

11. Eesti Linnade Liidu esinduskogusse esindajate nimetamine
Ettekandja				volikogu esimees

12. Läänemaa Omavalitsuste Päeva esinduskogusse esindajate nimetamine
Ettekandja				volikogu esimees

13. Korruptsioonivastase seaduse rakendamine ja majanduslike huvide deklaratsioonide hoidja määramine
Ettekandja				volikogu esimees

14. Haapsalu linna 2005. aasta viienda lisaeelarve vastuvõtmine ja Haapsalu linna eelarve muutmine, teine lugemine
Ettekandja				linnavalitsus
Kaasettekandja			rahanduskomisjon

Päevakorrapunkt nr 1

Haapsalu linna valimiskomisjoni informatsioon linnavolikogu asendusliikmete määramise kohta

KUULATI Haapsalu linna valimiskomisjoni esimehe Erko Kalevi ettekannet.
Haapsalu linna valimiskomisjoni 21. novembri otsusega nr 32 otsustati peatada linnavolikogu liikme Ingrid Danilovi (Isamaaliit) volitused seoses tema kinnitamisega Haapsalu Linnavalitsuse liikmeks ja lugeda linnavolikogu liikmeks Mihkel Mutt.
Sama otsusega otsustati peatada Toivo Heina (Isamaaliit) volitused seoses tema kinnitamisega Haapsalu Linnavalitsuse liikmeks ja lugeda linnavolikogu liikmeks Heinar Tuulberg.

Sama otsusega otsustati peatada Märt Maiste (Keskerakond) volitused seoses tema kinnitamisega Haapsalu Linnavalitsuse liikmeks ja lugeda linnavolikogu liikmeks Jaanus Karilaid.
Otsus jõustus allakirjutamisega 21. novembril k.a (otsuse koopia protokolli juures).

Küsimusi ei esitatud.

OTSUSTATI:
võtta Haapsalu linna valimiskomisjoni informatsioon linnavolikogu asendusliikmete määramise kohta teadmiseks.

Päevakorrapunkt nr 2

Haapsalu linnapeale ja linnavalitsuse palgalistele liikmetele töötasu määramine

KUULATI rahanduskomisjoni esimehe Raimond Lunevi ettekannet.
Rahanduskomisjoni otsustas, häältega kaks poolt ja üks vastu, teha volikogule ettepaneku kinnitada Haapsalu linnapea Teet Kallasvee ametipalgaks 21 800 (kakskümmend üks tuhat kaheksasada) krooni kuus. Kinnitada aselinnapea finants- ja majandusvaldkonnas Martin Schwindt’i ametipalgaks 17 600 (seitseteist tuhat kuussada) krooni kuus. Kinnitada aselinnapea hariduse, kultuuri ja sotsiaalvaldkonnas Ingrid Danilov´i ametipalgaks 17 600 (seitseteist tuhat kuussada) krooni kuus. Kinnitada aselinnapea ehituse ja planeerimise valdkonnas Toivo Hein´a ametipalgaks 16 350 (kuusteist tuhat kolmsada viiskümmend) krooni kuus. Kinnitada aselinnapea linnakeskkonna valdkonnas Märt Maiste ametipalgaks 16 350 (kuusteist tuhat kolmsada viiskümmend) krooni kuus.

Maksta linnapeale ja ametisse nimetatud palgalistele linnavalitsuse liikmetele lisatasu teenistusaastate eest avaliku teenistuse seaduses riigiametnikele ettenähtud alustel, ulatuses ja korras.

Vaatlesime teisi omavalitsusi, kes on oma suuruselt Haapsaluga sarnased ja pidime tõdema, et meie linnavalitsuse liikmete palgad on teistest maas (Valga, Paide, Jõhvi, Rakvere, Keila).

Küsimused ettekandjale.
Tatjana Panfilova küsis, miks on aselinnapeade palgad erinevad?
R. Lunev vastas, et selline oli linnapea ettepanek.
Mati Seppi küsis, kas palganumbrid kehtestatakse neljaks aastaks?
R. Lunev vastas, et see sõltub volikogust.

Läbirääkimisteks sõna ei soovitud.
Otsustati lõpetada läbirääkimised, hääletamist ei nõutud.
Muudatusettepanekuid ei esitatud.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 20 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 11 „Haapsalu linnapeale ja linnavalitsuse palgalistele liikmetele töötasu määramine” (protokolli juures).

Päevakorrapunkt nr 3

Haapsalu Linnavolikogu 18.11.2005 otsuse nr 07 „Haapsalu Linnavolikogu komisjonide koosseisude kinnitamine” punktide 2.1 ja 3.2 muutmine

KUULATI volikogu esimehe Arder Väli ettekannet.
Ettepanek volikogule seoses volikogu liikme Ingrid Danilov`i volituste peatumisega ja tema asemele asendusliikme Mihkel Mut`i asumisega; seoses Toivo Hein`a volituste peatumisega ja tema asemele asendusliikme Heinar Tuulberg`i asumisega ja arvestades kultuurikomisjoni esimehe Andres Ammas´e ja rahanduskomisjoni esimehe Raimond Lunev´i ettepanekut vabastada kultuurikomisjoni liikme kohustest Ingrid Danilov ja rahanduskomisjoni liikme kohustest Toivo Hein ning kinnitada kultuurikomisjoni liikmeks Mihkel Mutt ja rahanduskomisjoni liikmeks Heinar Tuulberg.

Küsimusi ettekandjale ei esitatud.

Läbirääkimisteks sõna ei soovitud.
Otsustati lõpetada läbirääkimised, hääletamist ei nõutud.
Muudatusettepanekuid ei esitatud.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 20 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 12 „Haapsalu Linnavolikogu 18.11.2005 otsuse nr 07 „Haapsalu Linnavolikogu komisjonide koosseisude kinnitamine” punktide 2.1 ja 3.2 muutmine” (protokolli juures).

Fraktsioonide ettepanekute alusel moodustati häältelugemiskomisjon koosseisus: Andreas Rahuvarm, Tatjana Panfilova, Heinar Tuulberg ja Andrei Tšerepanov.

Päevakorrapunkt nr 4

Haapsalu Linnavolikogu õiguskomisjoni esimehe valimine

KUULATI volikogu esimehe Arder Väli ettekannet.
Seoses Märt Maiste volikogu liikme volituste peatamisega esitada kandidaadid õiguskomisjoni esimehe kohale ja valimiskomisjonil viia läbi salajane hääletamine.

Ettekandja tutvustas valimisprotseduuri.

Ettepanekud:
Keskerakonna fraktsiooni esimees Natalia Koropets esitas kandidaadiks Jaanus Karilaid`i.
Reformierakonna fraktsiooni esimees Lauri Luik esitas kandidaadiks Alo Lõps`i.
Rohkem ettepanekuid ei tehtud. Nimekiri suleti (poolt 20 volikogu liiget).

Häältelugemiskomisjon viis läbi salajase hääletamise protseduuri.
Istungi juhataja Arder Väli luges ette häältelugemiskomisjoni 25.11.2005 protokolli nr 01: Jaanus Karilaid 14 poolthäält;
Alo Lõps 6 poolthäält.
Seega osutus õiguskomisjoni esimeheks valituks Jaanus Karilaid.

Istungi juhataja Arder Väli luges ette otsuse eelnõu teksti ja pani hääletamisele ettepaneku toetada eelnõud esitatud kujul.

HÄÄLETATI:
poolt 20 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 13 „Haapsalu Linnavolikogu õiguskomisjoni esimehe valimine” (protokolli juures).

Päevakorrapunkt nr 5

Haapsalu linna 2005. aasta viienda lisaeelarve vastuvõtmine ja Haapsalu linna eelarve muutmine, esimene lugemine

KUULATI aselinnapea Martin Schwindti ettekannet.
Haapsalu linna viienda lisaeelarve vastuvõtmine tuleneb vajadusest osta sundüürnikele ja linna saabuvale tööjõule munitsipaalüürikorterid. Haapsalu Linnavalitsus sõlmis 2004. aastal lepingu Krediidi ja Ekspordi Garanteerimise SA-ga, mille kohaselt toetab KredEx munitsipaalkorterite ostmist 50% ulatuses. Eelnimetatud leping lõppeb käesoleva aasta detsembris. Lisaeelarve täiendavad vahendid summas 500 000 kr võimaldavad osta veel sellel aastal kolm korterit kokku summas 1000 000 krooni. Lisaeelarve kulud on eelnõu kohaselt planeeritud katta Haapsalu Kuurort AS aktsiate müügist laekunud vahenditest.

Linnavalitsus teeb ettepaneku eelnõu määrusena vastu võtta.

Küsimusi ettekandjale ei esitatud.

KUULATI rahanduskomisjoni esimehe Raimond Lunevi kaasettekannet.
Ettepanek volikogule: lõpetada eelnõu esimene lugemine ja lubada teisele lugemisele. Muudatusettepanekud esitada ühe tunni jooksul peale esimese lugemise lõppemist, s.o kella 15.40-ks.
Peale teist lugemist ja muudatusettepanekute läbivaatamist panna eelnõu lõpphääletusele.

Küsimusi kaasettekandjale ei esitatud.

OTSUSTATI:
1. Lõpetada Haapsalu linna 2005. aasta viienda lisaeelarve vastuvõtmine ja Haapsalu linna eelarve muutmine, esimene lugemine ja lubada eelnõu teisele lugemisele.
2. Muudatusettepanekute esitamise viimane kellaaeg on 15.40.

Päevakorrapunkt nr 6

Haapsalu linna 2005. a majandusaasta audiitori määramine

KUULATI aselinnapea Martin Schwindti ettekannet.
Audiitori määramine on vajalik jooksval majandusaastal enne 2005. a majandusaasta lõppemist, kuna Haapsalu Linnavalitsuse audit on väga töömahukas ja eeldab vaheauditite tegemist. Vaheauditite käigus saab ilma aruannet esitamata teostada algdokumentide kontrolli. Vaheauditite kohta koostab audiitor ajagraafiku ja esitab tehtud tööde kohta arved. Lõplik hinnang antakse peale majandusaasta aruande esitamist. Audiitori kinnitamine jooksvaks aastaks annab võimaluse lahendada linnavalitsuse töös tekkivaid küsimusi konsultatsiooni vormis.

Audiitor Aime Ruuge on linnavalitsusele esitanud hinnapakkumise, kus on fikseeritud audiitori töötunni hind, 600 krooni + käibemaks (18%) ning prognoositav ajakulu 64 tundi. Lisaprobleemide tekkimisel on võimalik ka töömahu suurenemine.
Lähtuvalt eeltoodust, teeme ettepaneku kinnitada 2005. a majandusaasta audiitoriks Aime Ruuge.

Linnavalitsus teeb ettepaneku eelnõu vastu võtta otsusena.

Küsimusi ettekandjale ei esitatud.

KUULATI rahanduskomisjoni esimehe Raimond Lunevi kaasettekannet.
Ettepanek: toetada eelnõud ja võtta vastu esitatud kujul, kuid kuna linnavalitsust on auditeerinud palju aastaid üks ja sama inimene, võiks linnavalitsus edaspidi vahetada audiitoreid näiteks naabermaakondadega.

Küsimusi kaasettekandjale ei esitatud.

Läbirääkimisteks sõna ei soovitud.
Otsustati lõpetada läbirääkimised, hääletamist ei nõutud.
Muudatusettepanekuid ei esitatud.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 20 volikogu liiget, vastu ei hääletatud.

OTSUSTATI: võtta vastu Haapsalu Linnavolikogu otsus nr 14 „Haapsalu linna 2005. a majandusaasta audiitori määramine” (protokolli juures).

Päevakorrapunkt nr 7

Maa munitsipaalomandisse taotlemine (Turu 15 ja Turu tänav)

KUULATIlinnapea Teet Kallasvee ettekannet.
Haapsalu Linnavolikogu kehtestas 26.08.2005 istungil otsusega nr 203 Haapsalu linnas Posti 41, 41a ja Tallinna mnt 1/Posti 43 kruntide ning lähiala detailplaneeringu. Planeeringu ülesanneteks oli esiteks Posti 41a krundi maakasutuse sihtotstarbe, ehitusõiguse ja hoonestustingimuste määramine. Teiseks eesmärgiks oli planeeritava ala liikluskorralduse kavandamine – juurdepääsutee Turu tänava pikendusena, keskuse parkimisprobleemi lahendamine ja kommunikatsioonide asukohtade määramine.

Linna omandisse taotletava maa moodustavad järgmised planeeritud krundid: Turu 15, Haapsalu, pindala 1421 m2, ärimaa; Turu tänav, pindala 1960 m2, transpordimaa.

Turu 15 krundile on planeeritud rajada parkla – võimalik on teha parkimine mitmetasapinnaliseks nii maa peal kui maa all.

Taotletav maa on praegu jätkuvalt riigi omandis, maareformi läbimata ja hoonestamata. Munitsipaalmaa taotlemisel lähtume kohaliku omavalitsuse korralduse seaduse § 6 lõikest 1, kus kohalikule omavalitsusele pannakse ülesandeks korraldada linnas kommunaalmajandust, heakorda, territoriaalplaneerimist ja linnatänavate korrashoidu. Taotletava maa munitsipaalomandisse saamine on vajalik selleks, et omanikuna täita neid ülesandeid.
Linnavalitsus teeb ettepaneku eelnõu otsusena vastu võtta.

Küsimused ettekandjale.
Kalju Aigro küsis, kui pikka tähtaega võiks teostamiseks ennustada?
T. Kallasvee vastas, et ennustada on raske, aga loodame, et ei veni kaua.

KUULATI kommunaalkomisjoni esimees Tiit Moori kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.
Otsustati lõpetada läbirääkimised, hääletamist ei nõutud.
Muudatusettepanekuid ei esitatud.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 20 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 15 „Maa munitsipaalomandisse taotlemine (Turu 15 ja Turu tänav)” (protokolli juures).

Päevakorrapunkt nr 8

Kinnistu “Luha 5a, Haapsalu” avaliku kirjaliku enampakkumise tulemuste kinnitamine

KUULATI aselinnapea Martin Schwindti ettekannet.
Kinnistu Luha 5a, Haapsalu on Haapsalu linna omandis ning ei ole linnale vajalik kohaliku omavalitsuse üksuse ülesannete täitmiseks.

Haapsalu Linnavolikogu 23.09.2005 otsusega nr 219 “Vara võõrandamine (Luha 5a, Haapsalu)” otsustati müüa linnale mittevajalik kinnistu.
Kinnistu võõrandamine toimus vastavalt Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrale” avaliku kirjaliku enampakkumise korras 09.11.2005. a.
Oksjonil osalemiseks oli linnavalitsusele laekunud üks sooviavaldus. Kinnistu müüdi oksjonil hinnaga 600 010 Eesti krooni Ott Nilp´ile.

Linnavalitsus teeb ettepaneku eelnõu otsusena vastu võtta.

Küsimusi ettekandjale ei esitatud.

KUULATI õiguskomisjoni aseesimehe Mati Seppi kaasettekannet.
Ettepanek: toetada eelnõud ja võtta vastu esitatud kujul. Linn sai rohkem raha kui lootis.

Küsimusi kaasettekandjale ei esitatud.

Läbirääkimisteks sõna ei soovitud.
Otsustati lõpetada läbirääkimised, hääletamist ei nõutud.
Muudatusettepanekuid ei esitatud.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 20 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 16 „Kinnistu “Luha 5a, Haapsalu” avaliku kirjaliku enampakkumise tulemuste kinnitamine” (protokolli juures).

Päevakorrapunkt nr 9

Kinnistu “Väike-Mere 4, Haapsalu” avaliku kirjaliku enampakkumise tulemuste kinnitamine

KUULATI aselinnapea Martin Schwindti ettekannet.
Kinnistu Väike-Mere 4, Haapsalu on Haapsalu linna omandis ning ei ole linnale vajalik kohaliku omavalitsuse üksuse ülesannete täitmiseks.

Haapsalu Linnavolikogu 23.09.2005 otsusega nr 220 “Vara võõrandamine (Väike-Mere 4, Haapsalu)” otsustati müüa linnale mittevajalik kinnistu.
Kinnistu võõrandamine toimus vastavalt Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrale” avaliku kirjaliku enampakkumise korras 09.11.2005. a.
Oksjonil osalemiseks oli linnavalitsusele laekunud 10 sooviavaldust. Kinnistu müüdi oksjonil hinnaga 716 000 Eesti krooni Raatuse Ärimaja OÜ-le.

Linnavalitsus teeb ettepaneku eelnõu otsusena vastu võtta.

Küsimusi ettekandjale ei esitatud.

KUULATI õiguskomisjoni aseesimehe Mati Seppi kaasettekannet.
Ettepanek: toetada eelnõud ja võtta vastu esitatud kujul. Edukas müük.

Küsimusi kaasettekandjale ei esitatud.

Läbirääkimisteks sõna ei soovitud.
Otsustati lõpetada läbirääkimised, hääletamist ei nõutud.
Muudatusettepanekuid ei esitatud.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 20 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 17 „Kinnistu “Väike-Mere 4, Haapsalu” avaliku kirjaliku enampakkumise tulemuste kinnitamine” (protokolli juures).

Päevakorrapunkt nr 10

Haapsalu Linnavolikogu 01.04.2005. a otsuse nr 176 “Vara võõrandamine (Rüütli 8a, Haapsalu)” muutmine

KUULATI linnapea Teet Kallasvee ettekannet.
Kinnistul Promenaadi 16 puudub autoga juurdepääs, kuna Viieristilt kuursaali suunduv tee on ette nähtud kergliiklusteena. Võimaliku juurdepääsutee lahendusena nägi linnavalitsus avaliku tänava Rüütli põik pikendamise kuni Promenaadi 16 kinnistuni.

Esimese etapina andis Haapsalu Linnavalitsus 07. septembri 2005 korraldusega nr 612 nõusoleku Rüütli 8a, Promenaadi 18 ja Rüütli põik krundipiiride muutmise naabrite kokkuleppel ilma detailplaneeringut koostamata ja 14. oktoobri 2005 korraldusega nr 715 kinnitas katastriüksuste Rüütli 8a, Promenaadi 18, Rüütli põik uued piirid ja määras katastriüksustele uued pindalad ja sihtotstarbed. Katastriüksused on maakatastrisse kandmisel. Selle muudatuse tulemusel jääb juurdepääsuks vajalik teemaa ainult Rüütli 8a krundile.

Järgmise etapina algatab Haapsalu Linnavalitsus detailplaneeringu, et jagada Rüütli 8a kinnistu ja eraldada katastriüksusest Rüütli 8a ligikaudu 80 m2 maad juurdepääsuteeks kinnistule Promenaadi 16.
Vastavate toimingute tegemine: planeerimine, mõõdistamine, maakatastris registreerimine ja kinnistusse kandmine võtab aega. Teemaa võrra väheneb ka korteriomandi ostmise hind.
Teeme ettepaneku linnavolikogule pikendada Haapsalu Linnavolikogu 01. aprilli 2005 otsuses nr 176 “Vara võõrandamine (Rüütli 8a, Haapsalu)” märgitud korteriomandite eest tasumise tähtaega 01. aprillini 2006.

Linnavalitsus teeb ettepaneku eelnõu otsusena vastu võtta.

Küsimused ettekandjale.
L. Luik küsis, miks ei toodud arutamisel olevat eelnõud septembrikuu volikogu istungile?
Vastas T. Kallasvee. Teoreetiliselt oleksime jõudnud, aga lootsime, et jõuame; täna aga näeme, et ei jõua.
V. Maisalu küsis, et miks seda üldse on vaja teha? Maja on 100 aastat vana ja seni on probleemideta saadud hakkama. Elanikud on ju selle vastu.
Vastas T. Kallasvee. Elanikke ei ole me sundinud nõusolekut andma, nad tegid seda ise. Linnavalitsuse kohus on tagada kinnistutele juurepääs.

KUULATI õiguskomisjoni aseesimehe Mati Seppi kaasettekannet.
Komisjon ei jäänud rahule eelnõu seletuskirjaga, mis on krundi pindalade osas vastuoluline. Ei saadud aru, mille arvelt peaks vähenema erastamise summa. Palusime linnavalitsusel viia seletuskiri vastavusse, uut seletuskirja komisjonil ei ole. Linnapea ettekandes räägiti vana seletuskirja põhjal. 
Ettepanek: toetada eelnõud ja võtta vastu esitatud kujul, kuna inimesed on seda ammu oodanud.

Küsimused kaasettekandjale ei esitatud.

Läbirääkimised.
Mati Seppi.
Tutvudes 1. aprillil vastuvõetud otsuse juurde kuuluva seletusega, selgus, et kõne all olev objekt ei ole vajalik linna valitsemiseks, kuid täna näeme, et ikkagi on vajalik. Kui elanikele anti ostmiseks aega kuus kuud, nüüd aga pikendatakse, teeb inimestele haiget. Majaelanikud on 60.-70. aastased, mõelgem, mida peavad nad tundma.
Volikogu on pandud fakti ette ja peab täna kinnitama eelnõu, mille tähtaeg on juba möödas.

Lõppsõna.
T. Kallasvee palus komisjonidel kutsuda koosolekust osa võtma pädevaid linnavalitsuse ametnikke, kes suudavad vastata üleskerkinud küsimustele.
Katastriüksuse pindala ülemõõtmise tulemusena suurenes see 7 m2.
Vähenemine toimub aga 7 m2 võrra suurenenud katastriüksuselt lõigatava tee osa võrra, seda ca 80 m2. Toimub katastriüksuse pindala vähendamine ja selle võrra väheneb ka summa, mida ostja maksab.

Otsustati lõpetada läbirääkimised, hääletamist ei nõutud.
Muudatusettepanekuid ei esitatud.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 19 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 18 „Haapsalu Linnavolikogu 01.04.2005. a otsuse nr 176 “Vara võõrandamine (Rüütli 8a, Haapsalu)” muutmine” (protokolli juures).

Päevakorrapunkt nr 11

Eesti Linnade Liidu esinduskogusse esindajate nimetamine

KUULATI volikogu esimehe Arder Väli ettekannet.
Ettepanek on kooskõlastatud volikogu fraktsioonidega.
Eesti Linnade Liidu esinduskogusse:
liige linnapea Teet Kallasvee ja tema asendusliige aselinnapea Martin Schwindt;
liige volikogu esimees Arder Väli ja tema asendusliige volikogu aseesimees Kalju Aigro;
liige volikogu liige Urmas Sukles ja tema asendusliige volikogu liige Mihkel Mutt;
liige volikogu liige Aidi Vallik ja tema asendusliige volikogu liige Sulev Saareväli.

Küsimusi ettekandjale ei esitatud.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 20 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 19 „Eesti Linnade Liidu esinduskogusse esindajate nimetamine” (protokolli juures).

Lahkus volikogu liige Kaido Antsve, osaleb 19 volikogu liiget.

Päevakorrapunkt nr 12

Läänemaa Omavalitsuste Päeva esinduskogusse esindajate nimetamine

KUULATI volikogu esimehe Arder Väli ettekannet.
Ettepanek on kooskõlastatud volikogu fraktsioonidega.
Läänemaa Omavalitsuste Päeva esinduskogusse:
liige linnapea Teet Kallasvee ja tema asendusliige aselinnapea Ingrid Danilov;
liige volikogu liige Arder Väli ja tema asendusliige volikogu liige Kalju Aigro;
liige volikogu liige Lauri Luik ja tema asendusliige volikogu liige Raimond Lunev.

Küsimusi ettekandjale ei esitatud.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 19 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 20 „Läänemaa Omavalitsuste Päeva esinduskogusse esindajate nimetamine” (protokolli juures).

Päevakorrapunkt nr 13

Korruptsioonivastase seaduse rakendamine ja majanduslike huvide deklaratsioonide hoidja määramine

KUULATI volikogu esimehe Arder Väli ettekannet.
Volikogu liige on avalik teenistuja. Ametiisik on kohustatud esitama majanduslike huvide deklaratsiooni, millega ametiisik deklareerib andmed temale kuuluva vara, varaliste kohustuste ja muude asjaolude kohta, mis võimaldavad kindlaks määrata ametiisiku majanduslikud huvid ja varalise seisu. Ametiisik käesoleva otsuse tähenduses on: Haapsalu linna ametiasutuses teenistuses olev ametnik, samuti tema ülesandeid täitev koosseisuväline teenistuja; linnavolikogu esimees ja linnavolikogu liige; linnapea ja linnavalitsuse liige; linna osalusega äriühingu juhatuse ja nõukogu liige; linna poolt asutatud eraõigusliku sihtasutuse tegevjuht, juhatuse ja nõukogu liige; linna poolt asutatud või linna osalusega mittetulundusühingu juhatuse liige.

Ettepanek volikogule: määrata majanduslike huvide deklaratsioonide hoidjaks komisjon koosseisus: Valdo Maisalu – esimees; liikmed Erko Kalev, Marina Kallas, Helgi Vanaveski.

Küsimusi ettekandjale ei esitatud.

KUULATI linnasekretäri Erko Kalevi kaasettekannet.
Eelnõus esitatud isikud on esitatud peaaegu järjepidevust arvestades: revisjonikomisjoni esimees, linnasekretär ja liikmed on olnud komisjonis juba kolm aastat.
Kaasettekandja selgitas otsuse vajalikkust ja palus deklareerimisel pidada kinni kuupäevadest ning täitmisel olla täpne.

Küsimused kaasettekandjale.
A. Väli küsis, kui kaua peavad deklareerima avalikust teenistusest lahkunud inimesed?
Vastas E. Kalev. Kaks aastat peale lahkumist on kohustus esitada MHD, uuel volikogu liikmel on kohustus kuu aja jooksul esitad MHD.

Läbirääkimisteks sõna ei soovitud.
Otsustati lõpetada läbirääkimised, hääletamist ei nõutud.
Muudatusettepanekuid ei esitatud.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 19 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 21 „Korruptsioonivastase seaduse rakendamine ja majanduslike huvide deklaratsioonide hoidja määramine” (protokolli juures).

Vaheaeg kell 15.26-15.40.

Päevakorrapunkt nr 14

Haapsalu linna 2005. aasta viienda lisaeelarve vastuvõtmine ja Haapsalu linna eelarve muutmine, teine lugemine

KUULATI aselinnapea Martin Schwindti ettekannet.
Muudatusettepanekuid ei laekunud. Palume volikogul kinnitada määruse eelnõu määrusena.

Küsimusi ettekandjale ei esitatud.

KUULATI rahanduskomisjoni esimehe Raimond Lunevi kaasettekannet.
Muudatusettepanekuid ei esitatud.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.
Otsustati lõpetada läbirääkimised, hääletamist ei nõutud.
Muudatusettepanekuid ei esitatud.

Lõppsõna Teet Kallasvee.
Linnavalitsus soovib suurendada noortele spetsialistidele korterite ostmist. Haapsalu Kuurordi müügiraha teenib pangas kasumit, siis sealt võetud summad tuleb tagasi panna.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 19 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 01 „Haapsalu linna 2005. aasta viienda lisaeelarve vastuvõtmine ja Haapsalu linna eelarve muutmine” (protokolli juures).

Arder Väli
Volikogu esimees